**ΔΙΕΘΝΙΚΗ ΔΡΑΣΤΗΡΙΟΤΗΤΑ ΣΥΝΕΡΓΑΣΙΑΣ**

**TRANSNATIONAL COOPERATION ACTIVITY (TCA)**

**Τίτλος: “** **Rural Inclusion in Erasmus+”**

Το Ίδρυμα Κρατικών Υποτροφιών, στο πλαίσιο των αρμοδιοτήτων του ως Εθνική Μονάδα Συντονισμού για το πρόγραμμα Erasmus+ για τους τομείς της Εκπαίδευσης και Κατάρτισης, ανακοινώνει τη δυνατότητα εκδήλωσης ενδιαφέροντος για συμμετοχή σε Σεμινάριο εξεύρεσης Εταίρων με θέμα «**Rural Inclusion in Erasmus+**» για τον τομέα της Σχολικής Εκπαίδευσης. Το σεμινάριο πραγματοποιείται στο πλαίσιο των Διεθνικών δραστηριοτήτων Συνεργασίας (Transnational cooperation Activities – TCAs). Οι Διεθνικές Δραστηριότητες Συνεργασίας διοργανώνονται από τις Εθνικές Μονάδες των χωρών που συμμετέχουν στο Πρόγραμμα Erasmus+ και στόχος τους είναι η βελτίωση της ποιότητας στη συνολική εφαρμογή του προγράμματος συμβάλλοντας με αυτό τον τρόπο στην αύξηση του αντίκτυπου του προγράμματος σε συστημικό επίπεδο. Παρέχουν ένα βήμα για διάλογο πάνω σε θέματα ευρωπαϊκών και εθνικών προτεραιοτήτων που αποτελούν κοινό τόπο ενδιαφέροντος, συνεισφέροντας στην ανταλλαγή ιδεών, ορθών πρακτικών καθώς και στην προώθηση της ποιότητας της εκπαίδευσης και των συστημάτων κατάρτισης των συμμετεχουσών χωρών.

Η Εθνική Μονάδα της Ισλανδίας (IS01 - Landskrifstofa Erasmus+) διοργανώνει το ανωτέρω σεμινάριο Εξεύρεσης Εταίρων το χρονικό διάστημα **01-03 Νοεμβρίου 2022, στο Ακουρέιρι, στην Ισλανδία**.

Το σεμινάριο απευθύνεται σε νεοεισερχόμενους φορείς από απομακρυσμένες περιοχές (κατά προτίμηση αγροτικές), οι οποίοι επιθυμούν να υποβάλουν πρόταση σχεδίου για χρηματοδότηση στη δράση ΚΑ2 (Συμπράξεις Συνεργασίας), είτε για σχέδια ΚΑ220 (Συμπράξεις για Συνεργασία) είτε για σχέδια ΚΑ210 (Συμπράξεις Μικρής Κλίμακας).

**Θεματικές και στόχοι του σεμιναρίου**

Η Ισλανδία είναι μια αγροτική χώρα από δύο οπτικές γωνίες, τόσο σε ευρωπαϊκό επίπεδο, αφού βρίσκεται μακριά από την ηπειρωτική χώρα όσο και σε εθνικό επίπεδο, καθώς η πλειονότητα των πόλεων βρίσκεται σε απομακρυσμένες περιοχές της χώρας. Ωστόσο, αυτές οι αγροτικές και απομακρυσμένες περιοχές κατάφεραν να συμμετέχουν συστηματικά και με επιτυχία στο πρόγραμμα Erasmus+, καθώς υπάρχουν πολλά παραδείγματα σχολείων που υλοποίησαν πολύ καλής ποιότητας προγράμματα.

**Αναμενόμενα αποτελέσματα:**

Οι συμμετέχοντες αναμένεται να αποκτήσουν γνώσεις για το πρόγραμμα Erasmus+ και να ανακαλύψουν τις ευκαιρίες και τα οφέλη του σε απομακρυσμένες περιοχές. Επιπλέον, αναμένεται να δημιουργήσουν συνεργασίες ή να δημιουργήσουν με άλλο τρόπο σύνδεση με άλλα αγροτικά σχολεία, δήμους και οργανισμούς του σχολικού τομέα.

**Επιπλέον πληροφορίες**

Το σεμινάριο επαφής θα διεξαχθεί στο Ακουρέιρι (Akureyri), το οποίο είναι μια μεσαίου μεγέθους πόλη στο βόρειο τμήμα της Ισλανδίας. Η Εθνική Μονάδα της Ισλανδίας θα παρέχει πτήσεις εσωτερικού για όλους τους συμμετέχοντες από το Ρέικιαβικ στο Ακουρέιρι την Τρίτη 1 Νοεμβρίου και στη συνέχεια από το Ακουρέιρι στο Ρέικιαβικ στις 3 Νοεμβρίου. Επιπλέον, θα παρέχεται διαμονή για συνολικά τρεις διανυκτερεύσεις, δύο στο Ακουρέιρι και μία στο Ρέικιαβικ.

**Το χρονοδιάγραμμα έχει ως εξής:**

**1 Νοεμβρίου**: Άφιξη στην Ισλανδία. Οι συμμετέχοντες πρέπει να ταξιδέψουν στο Ρέικιαβικ εγκαίρως για να φτάσουν σε πτήση εσωτερικού προς το Ακουρέιρι γύρω στις 18:00.

**3 Νοεμβρίου**: Αναχώρηση από το Ακουρέιρι για το Ρέικιαβικ. Αναμενόμενη προσγείωση στο Ρέικιαβικ γύρω στις 17:00. Ένα λεωφορείο θα μεταφέρει τους συμμετέχοντες στο ξενοδοχείο τους στο Ρέικιαβικ.

**4 Νοεμβρίου**: Αναχώρηση από Ισλανδία.

**Προϋποθέσεις Συμμετοχής**:

**Η αίτηση συμπληρώνεται online: (**[**https://docs.google.com/forms/d/e/1FAIpQLSddmZ15fiMPGEb2bhFYOx4TPoh-Dueri7vx6MeVlXimRYLZ6A/viewform?usp=sf\_link**](https://docs.google.com/forms/d/e/1FAIpQLSddmZ15fiMPGEb2bhFYOx4TPoh-Dueri7vx6MeVlXimRYLZ6A/viewform?usp=sf_link)**) και θα πρέπει να είναι επαρκώς συμπληρωμένη στην αγγλική ή ελληνική γλώσσα.**

**Αριθμός διαθέσιμων θέσεων**: **5**

**Εκτιμώμενο κόστος ταξιδιού**: **Θα καλυφθεί από το ΙΚΥ/ΕΜ σε ποσοστό 95% της επιλέξιμης δαπάνης.**

**Γλώσσα Εργασίας**: **Αγγλική**

**Τομείς ενδιαφέροντος**: **Σχολική Εκπαίδευση**

**Δράση: ΚΑ2 (Συμπράξεις Συνεργασίας)**

Οι συνολικές δαπάνες (έξοδα ταξιδίου) για πέντε (5) συμμετέχοντες καλύπτονται από την Ελληνική Εθνική Μονάδα-ΙΚΥ σε ποσοστό 95%, ενώ σε ποσοστό 5% οι δαπάνες θα καλυφθούν από ιδίους πόρους των συμμετεχόντων. Η Εθνική Μονάδα της Ισλανδίας (IS01 - Landskrifstofa Erasmus+) θα καλύψει τα έξοδα της διαμονής με μέγιστο ποσό τα 500ευρώ, καθώς και τη διατροφή και το κόστος του σεμιναρίου για τρεις ημέρες (01-03.11.2022).

**Οι ενδιαφερόμενοι παρακαλούνται να υποβάλλουν ηλεκτρονικά την αίτηση τους μέχρι τα μεσάνυχτα της 4ης Αυγούστου 2022. Δηλώσεις ενδιαφέροντος που υποβάλλονται πέραν της συγκεκριμένης ώρας και μέρας θα θεωρούνται εκπρόθεσμες**.

Για περισσότερες πληροφορίες οι ενδιαφερόμενοι μπορούν να απευθύνονται στο τηλέφωνο 210-3726407 (κ. Τάσος Μπάρμπας) ή μέσω ηλεκτρονικού ταχυδρομείου στο [tca@iky.gr](mailto:tca@iky.gr).